අමාත්‍ය පාඨලී චම්පික රණවක සම්බන්ධ බවට පැවසෙන රාජගිරියේ සිදුවූ රිය අනතුර සම්බන්ධයෙන් මිරිහාන පොලීසිය අද සිද්ධිය ඇසින් දුටුවන්ගෙන් ප්‍රකාශ සටහන් කරගත්තා.මෙලෙස ප්‍රකාශ සටහන් කරගත්තේ සිද්ධියෙන් තුවාල ලබා දැනට කොළඹ ජාතික රෝහලේ ප්‍රතිකාර ලබන තරුණයාගේ මිතුරන් දෙදෙනාගෙන්.ගයාෂාන් විනුර සහ මොහොමඞ් සුෆායිම් නැමති එම තරුණයින් දෙදෙනා අදාළ සිද්ධිය සම්බන්ධයෙන් සාධාරණ පරීක්ෂණයක් පවත්වන්නැයි ඉල්ලා පසුගිය සිකුරාදා පොලිස් මූලස්ථානයට පැමිණිල්ලක්ද ඉදිරිපත් කළා.මේ අතර ජාතික හෙළ උරුමය කොළඹදී අද මාධ්‍ය හමුවක් කැඳවා තිබුණේ මෙම සිද්ධිය පිළිබඳව අදහස් පළ කිරීමටයි.